b"\n_START_ARTICLE_\nEsgl\xc3\xa9sia parroquial dels Sants Reis (Benissan\xc3\xb3)\n_START_SECTION_\nHist\xc3\xb2ria\n_START_PARAGRAPH_\nL'esgl\xc3\xa9sia s'aixeca sobre un primer temple g\xc3\xb2tic, el qual s'al\xc3\xa7ava al seu torn sobre l'antigua mesquita \xc3\xa0rab. Va ser constru\xc3\xaft en la segona meitat del segle XVI amb el patrocini del senyors de la vila, les fam\xc3\xadlies Cavanilles i Villarrasa. Comptava amb una nau principa, dos laterals i una coberta d'artesonat mud\xc3\xa8jar._NEWLINE_Enderrocada aquesta esgl\xc3\xa9sia primig\xc3\xa8nia, es va aixecar una de nova amb tres naus, rematades en testera plana i cor als peus. Va ser erigida en estil neog\xc3\xb2tic, i compta amb tretze capelles. Al llarg del segle XX s'ha restaurat en diverses ocasions, com a l'any 1945, i posteriorment, a l'any 1983, la qual li va conferir l'aspecte actual._NEWLINE_T\xc3\xa9 quatre campanes, denominades Maria del Fonament (1866), Sant Vicent Ferrer (1942), Santa B\xc3\xa0rbera (1942) i Verge del Carme (1972).\n_START_SECTION_\nArt\n_START_PARAGRAPH_\nL'esgl\xc3\xa9sia conserva tres quadres de l'antic temple: L'Adoraci\xc3\xb3 dels Reis del Pal de Sant Leocadi (segle XV, formava part de l'altar major original), un Natzar\xc3\xa8 atribu\xc3\xaft a Joan de Joanes, i una imatge dela Mare de D\xc3\xa9u dels Desamparats, del segle XVII."